Държавен вестник, бр. 20, 2025 г., стр. 11

БРОЙ  20	
Д Ъ Р Ж А В Е Н  В Е С Т Н И К 	
СТР.  11   
етажи от 2 до 4 eтажа), което да запази визу­
алната връзка между материка и полуострова 
и осъществи прехода към реализираното ма­
сирано застрояване. Застрояването да осигури 
възможност за експониране на цисти в групи, 
които включват както запазени in situ, така и 
пренесени от други участъци единични каменни 
съоръжения в добро физическо състояние и 
със специфична типологична принадлежност, 
като се спазват разпоредбите на чл. 169, ал. 2 
от ЗКН.
2.2. Предписания за опазване на охрани­
телната зона на ЕАНКЦ:
1. Всякакви изкопни дейности в територия 
на охранителната зона да бъдат осъществявани 
задължително под наблюдението на специалист 
археолог съгласно разпоредбите на ЗКН.
2. Главният архитект на гр. Несебър задъл­
жително уведомява музей „Старинен Несебър“ 
за издадените визи за проектиране и разрешения 
за строеж на територията на охранителната 
зона на недвижимата културна ценност.
3. При разкриване на структури, имащи 
характеристиките на недвижими културни 
ценности, се процедира съгласно изисквания­та 
на чл. 160, ал. 2 от ЗКН, а проектната доку­
ментация се съгласува с Министерството на 
културата.
2.3. Общи предписания и препоръки за 
опазване на територията на ЕАНКЦ „Некропол 
на Месамбрия – Месемврия“:
След приключване на процедурата по пре­
доставяне на статут на обекта определените 
граници и предписания за опазване на терито­
рията на недвижимата културна ценност и на 
охранителната є зона следва да бъдат отразени 
в общите и подробните устройствени планове 
на населеното място съгласно изискванията 
на чл. 79, ал. 6 от ЗКН. 
Обектът да бъде отразен в кадастрална­
та карта съгласно Наредба № РД-02-20-5 от 
15.12.2016 г. за съдържанието, създаването 
и поддържането на кадастралната карта и 
кадастралните регистри (ДВ, бр. 4 от 2017 г.). 
Община Несебър следва да уведоми заинте­
ресованите лица.
3. Основни съображения за издаване на акта:
В писмо от НИНКН с вх. № 33-00-978/
15.12.2022 г. и внесени с писмо с вх. № 24-07-71/
22.02.2024 г. окончателни текстови и графич­
ни материали по чл. 29, ал. 3 от Наредба 
№ 3 от 10.07.2019 г., писмо с вх. № 33-00-319/
10.04.2024 г. във връзка с Решение по т. Други 
от заседание на Специализирания експертен 
съвет за опазване на недвижимите културни 
ценности (СЕСОНКЦ) № 101 съгласно прото­
кол с рег. № ПР-44/5.06.2022 г., на което пред­
ложението на НИНКН е разгледано по реда на 
чл. 64, ал. 3 от ЗКН, и протокол от 7.08.2012 г. 
на междуведомствена комисия, назначена със 
Заповед № РД-9К-157 от 31.07.2012 г. на ми­
нистъра на културата, са посочени следните 
мотиви за направеното предложение:
„Некрополът на Месамбрия – Месемврия“ 
притежава статут на археологическа недви­
жима културна ценност с предварителна ка­
тегория „национално значение“ по смисъла 
на чл. 146, ал. 3 от ЗКН. Част от него между 
провлака и ул. Зорница попада и в обхвата на 
охранителната зона на обект „Старинен град 
Несебър“, с класификация на археологическа, 
архитектурно-строителна и урбанистична 
групова недвижима културна ценност – архео­
логически резерват и историческо селище, с 
категория „световно значение“ и „национално 
значение“, с актуализиран статут със Заповед 
№ РД 9Р-2 от 23.11.2023 г., обнародвана в ДВ, 
бр. 15 от 2024 г., изменяща Заповед № РД 9Р-14
от 5.06.2015 г. на министъра на културата, 
обнародвана в ДВ, бр. 51 от 2015 г.
Некрополът на Месамбрия Понтика/Месем­
врия е бил разположен на материка, западно 
от провлака, водещ към полуострова, върху 
обширни участъци, използвани през вековете 
единствено за погребални нужди. Застроява­
нето в тази територия, която днес попада в 
рамките на „Новия град“, започва в началото 
на ХХ век и при строителство често се от­
криват или унищожават гробни съоръжения.
Първата локализация на некропола е на­
правена през 1911 г. от проф. Кацаров, който 
описва неговото разположение в м. Брегът, 
близо до провлака и съществуващите тогава 
там турски гробища. През есента на 1931 г. 
Гавраил Кацаров отново констатира, че при 
новото строителство много гробове са били 
разрушени, а материалите разпръснати. Още 
тогава става ясно, че античният некропол на 
Месамбрия заема твърде обширна територия, 
както и че някои от цистовите гробове са били 
ограбени още в древността.
По-систематични проучвания са проведени 
от проф. Иван Гълъбов в периода 1948 – 1952 г., 
когато са открити няколко десетки антични 
гробни съоръжения. В следващите повече от 
четири десетилетия системни археологически 
проучвания не са провеждани, а строителните 
дейности в зоната на некропола са съпътствани 
само от археологически наблюдения спорадич­
ни спасителни разкопки. След 1990 г. терито­
рията на некропола става обект на интензивно 
застрояване с многоетажни сгради, с дълбоки 
основи, което довежда до разрушаването на 
стотици гробни съоръжения. 
През 2007 – 2010 г. в кварталите 54 и 54А 
са проведени мащабни спасителни археологи­
чески проучвания на два съседни имота, на 
север и на юг от ул. Иван Вазов.
Гробните съоръжения, откривани през го­
дините, се отнасят към четири исторически 
периода – класическа и елинистическа епоха, 
римска епоха, късноантична епоха и средно­